Մարգարիտա Գասպարյան

**Մարգարիտա Մելիքի Գասպարյան** (, ), ռուսաստանաբնակ հայազգի թենիսիստուհի։

Գասպարյանը հաղթել է մեկ մենախաղի և երեք զուգախաղի WTA մրցաշարերում, ինչպես նաև ինը մենախաղի և ութ զուգախաղի ITF մրցաշարերում։ 2016 թվականի մարտի 21-ին նա հասնում է իր լավագույն մենախաղային վարկանիշին՝ աշխարհի թիվ 41-րդ ռակետ, իսկ հունիսի 6-ին հասնում է զուգախաղի իր լավագույն արդյունքին՝ աշխարհի թիվ 25-րդ ռակետ։

Նա համարվում է է ռուս երիտասարդ թենիսիստուհիների մեջ ամենաուժեղ մեկ ձեռքով բեքհենդ հարվածին տիրապետողը։ 2015 թվականին մեկ շաբաթվա ընթացքում նա նվաճեց իր առաջին մենախաղային և զուգախաղային տիտղոսները Բաքվի գավաթում։ Նրան ներկայումս մարզում է Ելենա Մակարովան։

## Ընդհանուր տեղեկություն
Մարգարիտա Գասպարյանը ծնվել է հայազգի հոր՝ Մելիքի, և ռուս մոր՝ Լյուդմիլայի, ընտանիքում։ Գասպարյանը թենիս սկսել է խաղալ 5 տարեկան հասակում։ Նրա հայրը երկար ժամանակ զբաղվել է ծանրամարտով, իսկ մայրը՝ բիաթլոնով։ Գասպարյանի հարազատ ակումբը համարվում է ԲԿՄԱ-ն։

## Մարզական կարիերա
### 2010-1
Գասպարյանը իր մասնագիտական կարիերան սկսել է $10,000 մրցանակով Սանկտ Պետերբուրգում կայացած մրցաշարում 2010 թվականի մարտի կեսին, որտեղ պարտվեց առաջին որակավորման փուլում։ Նրա հաջող մրցելույթը կայացավ Մինսկի մրցաշարում, որտեղ նա հասավ քառորդ եզրափակիչ մենախաղում և կիսաեզրափակիչ զուգախաղում։ Նրա առաջին եզրափակիչը եղավ Տյումենում, զուգախաղում Նատելա Ձալամիձեի հետ և ավարտվեց պարտությամբ 0–6, 2–6 հաշվով։

### 2012
2012 թվականին Գասպարյանը մենախաղերում նվաճեց չորս ITF (Միջազգային թենիսի ֆեդերացիա) տիտղոս, բոլորը մինչև 25 հազար ԱՄՆ դոլար մրցանակային ֆոնդով։ Բոլոր մենախաղերի տիտղոսները նա նվաճեց Ռուսաստանում։ Նա նվաճեց Կրեմիլինի գավաթ 2012-ի ուղեգիր, սակայն պարտվեց Լուսիա Սաֆարովային երեք սեթում։

### 2010-2014 թվականներ. Կարիերայի սկիզբ
Գասպարյանը իր պրոֆեսիոնալ կարիերան սկսել է Սանկտ Պետերբուրգի ITF $ 10,000 մրցաշարում, 2010 թվականի մարտի կեսին, պարտվելով որակավորման առաջին փուլում։ Նրա առաջին հաջողությունը գալիս է մեկ այլ $ 10,000 մրցաշարում՝ Մինսկում, դուրս գալով մենախաղի քառորդ եզրափակիչ և զուգախաղի կիսաեզրափակիչ։ Առաջին եզրափակիչին նա հասնում է Տյումենի մրցաշարի զուգախաղում, որտեղ համագործակցելով Նաթելա Ձալամիձեի հետ, նրանք 2011 թվականին պարտվում են Դարյա Կասատկինա-Օլգա Սավչուկ զույգին՝ 0-6, 2-6։

2012 թվականին Գասպարյանը շահում է չորս տիտղոս ITF-ի մենախաղի մրցաշարերում, բոլորն էլ 25К մակարդակի։ Նրա բոլոր տիտղոսները շահվել են Ռուսաստանում կայացած մրցաշարերում։ Նա ուայլդ-քարտ է ստանում 2012 թվականի Կրեմլի գավաթին, սակայն երեք սեթում պարտվում է Լյուսիա Շաֆարժովային։

2013 թվականի մրցաշրջանի վերջում Գասպարյանը Ռուսաստանի հավաքականի ավագ Շամիլ Տարպիշևի կողմից կանչվում է մասնակցելու Իտալիայի հավաքականի հետ Ֆեդերացիայի գավաթի եզրափակիչ հանդիպմանը, որտեղ նա մասնակցում է զուգախաղին և պարտություն են կրում։ Դրանից հետո նա շահում է իր հինգերորդ ITF տիտղոսը Մինսկում։

2014 թվականի WTA Tour-ը Գասպարյանի համար առավել արդյունավետ էր, հատկապես տարվա վերջին, իսկ զուգախաղում նա բարելավում է իր վարկանիշը, երկու հաղթանակ տանելով ITF խոշոր մրցաշարերում՝ մասնակցելով չորս մրցաշարի եզրափակիչի։

Գասպարյանը մասնակցում է 2014 թվականի Տաշքենդի մրցաշարի որակավորման փուլին, սակայն պարտություն է կրում։ Նա Մեծ Սաղավարտի մրցաշարում նորամուտում է ԱՄՆ բաց առաջնությունում, որտեղ մասնակցում է որակավորման մրցաշարին։ 2014 թվականի մրցաշրջանի վերջում Գասպարյանը լավ արդյունքների է հասնում Եգիպտոսի Շարմ էլ Շեյխի ITF մրցաշարում, որտեղ շահում է իր հերթական ITF տիտղոսը։

### 2015 թվական. Առաջին WTA տիտղոս, Մեծ Սաղավարտի նորամուտ
Գասպարյանը հաղթանակ է տանում ITF մենախաղի երեք և զուգախաղի մեկ մրցաշարերում։ Բացի այդ, նա ևս մեկ ITF եզրափակիչում՝ Տրնավայի $ 100,000-ում, պարտություն է կրում Դանկա Կովինիչից՝ 5-7, 3-6։ Այնուհետև նա որոշում է մասնակցել WTA մրցաշարերի։

Մայիսին Գասպարյանը իր գլխավոր նորամուտն է իրականացնում, մասնակցելով Ֆրանսիայի բաց առաջնությանը, որտեղ նա երկու սեթում պարտվում է Անա Կոնյուխին։ Հունիսի 29-ին նա մասնիակցում է Մեծ Սաղավարտի երկրորդ մրցաշարին՝ Ուիմբլդոնի հիմնական ցանցին, որտեղ առաջին շրջանում նրա մրցակիցն էր աշխարհի թիվ 1 ռակետ Սերենա Ուիլյամսը։ Նա Ուիլյամսին դիմադրություն է ցույց տալիս առաջին սեթի սկզբում, սակայն պարտություն է կրում՝ զիջելով խաղի 13 եզրափակիչ սեթերից 11-ում։

Ստամբուլի մրցաշարում Գասպարյանը հանդիպում է 8-րդ դասակարգված Ցվետանա Պիրոնկովային։ Չնայած առաջին սեթում 6-0 հաշվով հաղթանակին և երկրորդ սեթում շահելով 2 գեյմ, նա պարտություն է կրում 6-0, 6-7, 6-7 հաշվով։

Գասպարյանի իր առաջին WTA տիտղոսը շահում է Բաքվում, եզրափակիչում առավելության հասնելով Պատրիսիա Մարիա Տիգի նկատմամբ։ Նա դառնում է առաջին մեկ ձեռքով բեքհենդի թենիսիստուհին, ով տիտղոս է նվաճում 2015 թվականի WTA մրցաշրջանում։ Մենախաղի հաջող ելույթների արդյունքում Գասպարյանի վարկանիշը բարձրանում է մինչև 71-րդ հորիզոնական։ Գասպարյանը, համագործակցելով Ալեքսանդրա Պանովայի հետ, հաղթանակ է տանում Բաքվիի WTA մրցաշարի զուգախաղում, եզրափակիչում առավելության հասնելով Վիտալիա Դյաչենկո-Օլգա Սավչուկ զույգի նկատմամբ։ Ձեռք բերված հաջողությունների շնորհիվ Գասպարյանը զուգախաղի վարկանիշում բարձրանում է 84-րդ հորիզոնական։

Connecticut Open մրցաշարում նա առաջին շրջանում պարտվում է Կրիստինա ՄակՀեյլին։ Բացի այդ, նա պարտություն է կրում նաև ԱՄՆ բաց առաջնության որակավորման մրցաշարում, երկու սեթում պարտվելով Ջեսիկա Պեգուլին։

Այնուհետև Գասպարյանը պարտություն է կրում Տաշքենդի բաց առաջնության երկրորդ շրջանում, երկու սեթում պարտվելով գերմանուհի Աննա Լենա Ֆրիդզամին։ Այնուամենայնիվ, նա Ալեքսանդրա Պանովայի հետ միասին շահում են իրենց երկրորդ WTA տիտղոսը զուգախաղում, Տաշքենդի մրցաշարի եզրափակիչում առավելության հասնելով Վերա Դուշևինա-Կատերինա Սինյակովա զույգի նկատմամբ։

Լինցի Generali Ladies Linz մրցաշարում Գասպարյանը երկրորդ շրջանում հաղթում է 6-րդ դասակարգված Կամիլա Ջորջիին, սակայն հաջորդ շրջանում կրկին պարտվում է Աննա Լենա Ֆրիդզամին։

Կրեմլի գավաթում Գասպարյանը հաղթում է 9-րդ դասակարգված Կրիստինա Մլադենովիչին, սակայն քառորդ եզրափակիչում պարտվում է Անաստասիա Պավլյուչենկովային։

Տարվա իր վերջին մրցաշարում Գասպարյանը հասնում է 125K Open GDF Suez Seine-et-Marne WTA մրցաշարի քառորդ եզրափակիչ, որտեղ պարտություն է կրում Ֆրանչեսկա Սկիավոնեից։

Գասպարյանը մրցաշրջանն ավարտում է որպես համաշխարհային դասակարգման թիվ 62 ռակետ մենախաղում, առաջին անգամ տեղ գտնելով Թոփ 100-ում և շահելով իր առաջին WTA տիտղոսը մենախաղում։

### 2016 թվական. Թոփ-50, Ֆրանսիայի բաց առաջնության զուգախաղի կիսաեզրափակիչ
Գասպարյանը 2016 թվականի մրցաշրջանը սկսում է Բրիսբենում, սակայն պարտվում է որակավորման փուլի եզրափակիչում։ Սակայն մրցաշարին մասնակցելու Մարիա Շարապովայի հրաժարումից հետո, նա զբաղեցնում է նրա տեղը։ Այնուամենայնիվ, նա ռաաջին շրջանում պարտվում է հայրենակցուհի Եկատերինա Մակարովային։ Հոբարտում Գասպարյանը երկրորդ շրջանում պարտվում է Յոհաննա Լարսոնին։

Ավստրալիայի բաց առաջնությունում նրան հաջողվում է հասնել չորրորդ շրջան, մինչ այժմ նրա լավագույն արդյունքը Մեծ Սաղավարտի մրցաշարերում։ Առաջին շրջանում նա երեք սեթում հաղթանակ է տանում 17-րդ դասակարգված Սառա Էրանիի նկատմամբ։ Չորրորդ շրջանում նա երկու սեթում պարտություն է կրում աշխարհի թիվ 1 ռակետ Սերենա Ուիլյամսից։

Սանկտ Պետերբուրգի St. Petersburg Ladies' Trophy մրցաշարում Գասպարյանը հասնում է մինչև երկրորդ շրջան, որտեղ պարտվում է 4-րդ դասակարգված Անա Իվանովիչին։ Մրցաշարից հետո, փետրվարի 15-ին, Գասպարյանը համաշխարհային դասակարգման աղյուսակում հասնում է կարիերայում իր լավագույն արդյունքին, տեղ գրավելով Թոփ 50-ում, 41 համարի տակ։

Դոհայում Գասպարյանը մեծ տհաճություն է պարգևում 10-րդ դասակարգված Կարոլինա Պլիշկովային, առաջին շրջանում նրան պայքարից դուրս թողնելով 49 րոպեի ընթացքում։ Այնուամենայնիվ, նա չի կարողանում պահպանել հաջողությունը և երկրորդ շրջանում պարտվում է Անդրեա Պետկովիչին։

BNP Paribas Open մրցաշարում Գասպարյանը Օլգա Գովորցովային հաղթում է առաջին շրջանում, սակայն պարտվում է 9-րդ դասակարգված Ռոբերտա Վինչիին երկրորդ շրջանում՝ երկրորդ սեթում չիրացնելով երկու մաթչ-փոինթ։

Նա Ռուսաստանի հավաքականի կազմում Ֆեդերացիայի գավաթի 2016 թվականի Համաշխարհային խմբի փլեյ-օֆֆ փուլում նորամուտում է Բելառուսի հավաքականի հետ հանդիպման ժամանակ, որտեղ Վիկտորիա Ազարենկայից և Ալեքսանդրա Սասնովիչից պարտություն է կրում երկու մենախաղերում։

Այդ ժամանակահատվածում բավականին արդյունավետ են լինում զուգախաղի մրցաշարերը, որոնց ընթացքում Գասպարյանը հասնում է երկու կիսաեզրափակիչի և տիտղոս է նվաճում նրանցից մեկում։ Մարտին նա Մոնիկա Նիկուլեսկուի հետ միասին հասնում են Մայամիի WTA զուգախաղի մրցաշարի կիսաեզրափակիչ, երկրորդ շրջանում երկու սեթում առավելության հասնելով թիվ մակ զույգ Մարտինա Հինգիսի և Սանիա Միրզայի նկատմամբ։ Կիսաեզրափակիչում երեք սեթում նրանց նկատմամբ եռեվելության են հասնում թիվ 4 զույգ Թիմեա Բաբոշը և Յարոսլավա Շվեդովան, երրորդ սեթում հաղթելով 10-8 հաշվով։ Ապրիլին Գասպարյանը Անդրեա Հլավաչիկովայի հետ մասնակցում է Պրահայի մրցաշարին, որտեղ նրանք տիտղոսի են արժանանում եզրափակիչում Մարիա Իրիգոեն-Պաուլա Կանիա զույգի նկատմամբ հաղթանակից հետո։ Սա Գասպարյանի երրորդ զուգախաղային տիտղոսն էր WTA մրցաշարերում։ Հաջող ելույթները իրենց հետքն են թողնում վարկանիշային աղյուսակում և Գասպարյանը հունիսի 6-ին համաշխարհային դասակարգման զուգախաղի աղյուսակում զբաղեցնում է 25-րդ հորիզոնականը։

Զուգախաղի հաջորդ կիսաեզրափակիչը բաժին է հասնում Մեծ Սաղավարտի մրցաշարին։ Ֆրանսիայի բաց առաջնության երրորդ շրջանում նա Սվետլանա Կուզնեցովայի հետ միասին պայքարից դուրս են թողնում 4-ր դասակարգված Թիմեա Բաբոշ-Յարոսլավա Շվեդովա զույգին, հաղթանակ տանելով երեք սեթում։ Չորրորդ շրջանում հաղթահարվում է 9-րդ դասակարգված չինուհիներ Սյույ Իֆան-Չժեն Սայսայ զույգի արգելքը։ Կիսաեզրափակիչում նրանք երեք սեթում պարտվում են 5-րդ դասակարգված Կարոլին Գարսիա-Կրիստինա Մլադենովիչ զույգին։ Մենախաղի մրցաշարում նրան առաջին շրջանում պարտության է մատնում 19-րդ դասակարգված Սլոան Սթիվենսը։

Ուիմբլդոնի մրցաշարում Գասպարյանը մասնակցում է ինչպես մենախաղի, այնպես էլ զուգախաղի մրցաշարերին։ Մենախաղի մրցաշարի առաջին շրջանում նա Դենիսա Ալերտովայի հետ հանդիպման երկրորդ սեթում, 6-3, 3-0 հաշվի ժամանակ, հրաժարվում է պայքարից՝ վնասվածքի պատճառով։ Մոնիկա Նիկուլեսկուի հետ զույգով նրանք, նույնպես առաջին շրջանում, պատվում են Ալեքսանդրա Պանովային և Շելբի Ռոջերսին։

Ուիմբլդոնից հետո պարզ է դառնում, որ Գասպարյանը պետք է վիրահատության ենթարկվի, որի պատճառով բաց կթողնի մրցաշրջանի որոշ մասը, այդ թվում նաև Օլիմպիական խաղերը, որին ծրագրել էր մասնակցել Սվետլանա Կուզնեցովայի հետ զույգով։

## Ելույթները մրցաշարերում

### WTA մրցաշարերի մենախաղի եզրափակիչներ (1)

#### Հաղթանակներ (1)

### WTA 125 և ITF մրցաշարերի մենախաղի եզրափակիչներ (10)

#### Հաղթանակներ (9)

#### Պարտություններ (1)

### WTA մցրաշարերի զուգախաղի եզրափակիչներ (4)
#### Հաղթանակներ (3)

#### Պարտություններ (1)

### WTA 125 և ITF մրցաշարերի զուգախաղի եզրափակիչներ (14)
#### Հաղթանակներ (8)

#### Պարտություններ (6)

### Ելույթներ թիմային մրցաշարում
#### Մենախաղ (0–2)

#### Զուգախաղ (0–1)

### Թիմային մրցաշարերի եզրափակիչներ (1)
#### Պարտություններ (1)

## Մրցաշարերի վիճակագրություն
### Մենախաղ

### Զուգախաղ

## Վարկանիշը տարվա վերջին

## Ծանոթագրություններ

## Արտաքին հղումներ
* Մարգարիտա Գասպարյանը WTA կայքում
* Մարգարիտա Գասպարյանը ITF կայքում 
* Մարգարիտա Գասպարյանը Ֆեդերացիայի գավաթի մասնակցի կայքում 

Կատեգորիա:Հայ թենիսիստներ
Կատեգորիա:Հայկական ծագմամբ ռուսներ
Կատեգորիա:Ռուս թենիսիստներ